JohanHeinsen/ENO huggingface dataset:
Odense Adresse-Contoirs Efterretninger, 1848-08-28
Vi have erholdt Hamborgerblade af 28 og 24 ds. Advocat Sammer havde andraget paa, at Landsforsamlingen" i Kiel, inden den prorogerede sig, skulde erklære: 1) at under Forbehold af Centralmagtens Rettigheder, turde uden dens Samtykke ingen Love gives og ingen Skatter paalægges samt 2) at Forsamlingen, under Forbehold af Centralmagtens Rettigheder, hverken kunde prorogeres eller opløses inden den schleswig-holsteinske Statsforfatning var fastsat, hvorved den dog forbeholdt sig Ret til Selvprorogation. Jntet af disse Andragender antoges, da Forsamlingen med Hensyn til begge gik over til Dagsordenen; dog mener Man i Kiel at nu har det ingen Fare, nu er Schleswigholsteins Konstituering som selvstændig Stat et fuldendt Faktum, nu har den for begge Hertugdømmer fælleds Landsforsamling, hvilken Regjering den nye Stat end faaer, sikkret sin Existents med for alle Tilfælde idetmindste" (hvad mere kan der da endnu tænkes) afgjørende Stemme, thi - Man tænke. - Prof. Ravit, der med Hensyn til det første Punkt havde foreslaaet Dagsordenen, har motiveret Forslaget med at den konstituerende Landsforsamling idetmindste maatte have alle Rettigheder af konstitutionelle Stænder og navnlig Skattebevillingsret og Hr. Lampfert, der stillede det samme Andragende med Hensyn til det andet Punkt, fandt at Jndholdet deraf fulgte af sig selv. -Man vedbliver i Hertugdømmerne at tale om Vaabenstilstand, hvilken Man endnu anseer som nærforestaaende. "Kiel. Corr." vil vide, at blandt de nye Betingelser ogsaa er den, at alle under den prov. Regjering emanerede Love og Forordninger, saavelsom alle Udnævnelser skulde staae ved Magt (1). Den prov. Regjering har under 17de anordnet en ny Organisation af Hertugdømmernes Forstvæsen; Forst= og Jægermester Warnstedt i Pløn er udnævnt til "Overlandforstmester", i Schleswigholstein. - Hr. Deet, Medlem af Rigsforsamlingen i Frankfurt, er den 23de ankommen til Rendsborg og strax reist videre til Wrangels Hovedqvarteer: hans Ankomst sættes i Forbindelse med Vaabenstilstands underhandlingerne, skjøndt der endnu vedvarende indtræffer Forstærkninger fra Tydskland. Fra Altona meldes af 23de og 24de, at foruden de weimarske, frankfurtske, nassauiske og badenske Kontingenter er der nu ogsaa ankommet et halvt Batteri würtembergsk Artilleri og nogle, meget stadseligt udseende, vurtembergske Kavallerister have ledsaget den vurtembergske General Miller med Stab. Miller formodes at skulle træde i samme Forhold til Wrangel som Halkett. Flere würtembergske saavelsom hessendarmstadiske Tropper formeentes at kunne ventes mellem den 25 og 27 ds. General Millers Division skal foreløbig koncentreres i det sydlige Holsteen. Forbundstroppernes Antal (meestiHertugdømmet Slesvig) anslaaes nu til 45 a 50,000 Mand, Schleswigholsteinerne (meest i det Holsteenske) til 10 a 12,000 Mand; der er hidtil stillet Kontingenter af Preussen, Hannover, Brunsvig, Oldenborg, begge Mecklenborg, de 4 frie Stæder, Weimar, Nassau og Baden.
Odense Adresse-Contoirs Efterretninger, 1848-08-28
(Dagsposten.) Den 19de om Natten blev Justitsraad og Landfoged paa Vesterlandføhr, Nielsen, tagen tilfange i sit Hjem og ført til Rendsborg. Omtrent 20 til 30 Personer, sandsynligviis Bønder fra Fastlandet og Pøbel fra Wyck, bevæbnede med Pistoler og Geværer, foretoge denne Voldshandling mod en dansk Embedsmand. Voldsmændene havde stor Hast og gav neppe Justitsraaden Tid nok til at klæde sig paa; Huset var aldeles spærret og omringet, saa at ingen Larm kunde gjøres i Byen. Man meener at dette Røvertog er foranstaltet af en Toldfuldmægtig Junge. (Rib. A.)
Odense Adresse-Contoirs Efterretninger, 1848-08-28
AVERTISSEMENTS. Søndagen den 13 August bortkaldtes Ove Høeg, von Guldberg, Premierlieutenant i det 6te Dragonregiment, ved en pludselig Død; hans Kammerater tabte i ham en tofast Ven, der stedse vil blive dem i kjær Erindring; Staten en dygtig og kjæk Officeer, hvem Æren var Alt. Ved Mod i Kampen, Venlighed i Omgang, erhvervede han sig Alles Agtelse, der havde Leilighed til at komme i Berørelse med ham. Fred med hans Minde. Skovbølling den 19 August 1848. Den Afdødes Regiments-Kammerater Vor kjære Datter, Modehandlerinde Cathrine Olsen, blev os ved Døden berøvet den 23 dennes, efter et kort men smertefuldt Sygeleie i hendes Alders 25 Aar. Dette Sorgens Budskab bringes herved fraværende Slægt og Venner af hendes dybtsørgende Assens den 26 August 1848. Forældre. Huusmand. Nylig er udkommet: Begivenhederne i Fyen under de franske og spanske Troppers Ophold her i Landet i Aaret 1808.
Odense Adresse-Contoirs Efterretninger, 1848-08-28
Et Bidrag til Danmarks nyere Historie H. P. Mumme. 232 Sider og Fortale stor Octav. 1 Rbd. heftet. Faaes i Bogladerne, og i Odense hos Forlæggeren. den Hempelske Boghandel.
Odense Adresse-Contoirs Efterretninger, 1848-08-28
Indbydelse. I en Forsamling af Vælgere her af Districtet er det os overdraget at indbyde til et Prøvevalg paa en Deputeret for dette Valgdistrict til den forestaaende Rigsdag. Vi anmode derfor Vælgerne af By og Land og af de forskjellige Samfundsclasser her i Districtet, om at samles til et saadannt Valgmade Torsdagen. den 7 September næstkommende i Rudkjøbing, hvor Forhandlingerne ventes aabnede om Formiddagen Kl. 11 paa Raadstuen, eller efter Omstændighederne paa det tilgrændsende Torv.
Odense Adresse-Contoirs Efterretninger, 1848-08-28
Ligeledes indbydes de ærede Medborgere, der agte at fremstaae som Valcandidater i vort District, Forsaavidt disse ikke møde, bedes de paa anden Maade at underrette Forsamlingen om deres anførte Hensigt, da Prøvevalget ellers maatte mangle sin fulde Betydning.
Odense Adresse-Contoirs Efterretninger, 1848-08-28
Langelands Sønderherred og Rudkjøbing Kjøbstad den 24 August 1848. G. Christensen, Knudsen, J. Krøyer. Selveier-Boelsmand. Skolelærer. Skomagermester. Hans Madsen, Mads Nielsen, Gaardmand. Pilegaard, Plesneer. Proprietair. Præst. For at foretage et Prøvevalg til Rigsforsamlingen og udvexle Jdeer om den Sag, indbydes herved Vælgerne af 3die Distrikt i Sognene Vissenberg, Tommerup, Brylle, Verninge, Søllested, Vedtofte, Ørsted, Skydebjerg, Orte, Barløse, Kjerte, Sandager, Holevad og Tandrup til et Møde i Verninge Kro førstkommende Tirsdag den femte Septbr. Kl. 10. J det allermindste forventes 2 Vælgere fra hvert Sogn, ligesom enhver anden Fædrelandsven er velkommen.
Odense Adresse-Contoirs Efterretninger, 1848-08-28
Landmilice-Sessionen. for Odense Amts 111te Lægd, som indbefatter Odense Kjøbstad, afholdes den 20 August d. A., Morgen Kl. 8, paa Komediehuussalen. Ved Sessionen har at møde Lægdets 21, 22, 23 og 24 aarige Mandskab. Efterfølgende Reserver: Martin Andersen Gjuldbjerg, der er kommen hertil Lægdet i Novbr. 1847, Lars Andersen Marslev Knud Jensen Gielsted Taarup, Carl Wilhelm Nielsen Sønderlongelse, og Jens Pedersen Thurup Mark, har at møde paa Politikammeret den 29 dennes, Morgen, Kl. 7, for at afgive Forklaring om deres Stilling som Værnepligtige.
Odense Adresse-Contoirs Efterretninger, 1848-08-28
Odense Politikammer den 26 Aug. 1848. G. Klaumann.
Odense Adresse-Contoirs Efterretninger, 1848-08-28
Til Fouragemagazinet paa Kjærsgaard har jeg fra den 21 Mai til 20 August d. A. modtaget følgende frivillige Bidrag til Armeen: den 26 Mai, fra Aahøirup Bye 5 Tdr. 4 Skpr. Havre. 27 - Brenderup Sogn 6 - 4 - 1 Juni Brenderup Sogn 1 - . - - 2 - - Kammerjunker Cederfeld de Simonsen til Erholm 54 - - 6 Brenderup Sogn 3 - 6 - - 14 - - Kammerjunker Cederfeld de Simonsen til Erholm 26 - 3 - - Jalt 97 Tdr. 3 Skpr. Havre. Odense den 28 August 1818. F. C. Truelsen, Magazinbestyrer.
Odense Adresse-Contoirs Efterretninger, 1848-08-28
Det fyenske Brand=Assuranceselskab. Selskabet har at udrede Skadeserstatning til Forvalter Friis i Skalkendrup, 350 Rbd. Gaardmand Niels Nielsens Enke i Frøbjerg 1297 Rbd. 64 s. Sehestedt Juul, p. t. Formand.
Odense Adresse-Contoirs Efterretninger, 1848-08-28
Til de brandlidte Tjenestefolk paa Juelsberg er endvidere indkommet: fra Pastor Holm i Fraugde 3 Rbd., B. Nielsen 2 Rbd., som med de tidligere anmeldte 3 Rbd. udgjør 8 Rbd., hvorfor paa Vedkommendes Vegne kjærligst takkes. Odense den 28 Aug. 1818. M. C. Hempel. Med August Maaneds Udgang. ophører Dampskibet Victorias Torsdags Tour paa Sønderborg, hvorimod Mandags-Touren vedbliver.
Odense Adresse-Contoirs Efterretninger, 1848-08-28
Herved indtræder den Forandring, at Skibet vil afgaae fra Svendborg til Sønderborg Tirsdag Middag Kl. 12. Svendborg den 24 August 1848. Ph. N. Schytt, Mægler.
Odense Adresse-Contoirs Efterretninger, 1848-08-28
Af den Østenske Stiftelses Midler kan, mod anordningsmæssig Sikkerhed, erholdes til Laans 300 Rbd. Begjæringer derom indgives til Stiftamtet. Fyens Stiftamthuus den 22 August 1848. C. Bille Brahe, const.
Odense Adresse-Contoirs Efterretninger, 1848-08-28
Daguerreotyp=Portraiter aftages daglig i min ved min Bopæl beliggende Have. Jeg er saa fri at gjøre et æret Publicum opmærksom paa, at Portraiteringen foretages paa en fornylig opfunden Omgangsmaade, hvorved Portraitet ei er udsat for mindste mørke Skogger, men i dets Sted aldeles fremhæver ganske naturlig lignende i alle Henseender. Ærbødigst Assens den 28 August 1818. K. Knudsen.
Odense Adresse-Contoirs Efterretninger, 1848-08-28
Lybsk Fölse faaes hos F. Östergaard.
Odense Adresse-Contoirs Efterretninger, 1848-08-28
Odense Fiskertorv. Fra Thorseng Vildtvane kan, som sædvanlig, fra Dato indtil 1 October d. A. erholdes nogle Daahjorte fra 7 til 10 Lpd. Stykket, imod Betaling af 10 sk. pr. Pd. ved Modtagelsen. Bestillingen skeer hos Skovrider Cloos paa Thorseng i frankerede Breve 8 Dage forinden Leveringen ønskes, og det bestilte Vildt afleveres frit i Wemmenæs og Svendborg Færgegaarde, Forøvrigt bemærkes, med Hensyn til Vægten, at samme ikke nøiagtigen kan rette sig efter Bestillingen, men Enhver maae modtage hvad der bliver leveret.
Odense Adresse-Contoirs Efterretninger, 1848-08-28
Et halvt eller enkelt Klædeskab ønskes tilkjøbs. Adressecontoiret anviser.
Odense Adresse-Contoirs Efterretninger, 1848-08-28
Kjøbenhavn Onsdag Formiddag Kl. 9.
Odense Adresse-Contoirs Efterretninger, 1848-08-28
Nybrændt Faxöe Steenkalk faaes fra min Ovn i Kræmmermarken Torsdagen den 31 Aug. P. Rasmussen.
Odense Adresse-Contoirs Efterretninger, 1848-08-28
Gode Oste, ere atter arriverede hos Undertegnede; ligeledes kunne erholdes hos mig smaae Appetit-Oste. Middelfart den 24 Aug. 1848. A. Meyer.
Odense Adresse-Contoirs Efterretninger, 1848-08-28
Extra god islandsk Klipfisk a 7 Mk. pr. Lpd. faaes hos F. Östergaard, Et Værelse med Seng
Odense Adresse-Contoirs Efterretninger, 1848-08-28
Odense Fiskertorv. for en eenlig Herre ønskes strax til Leie for en kort Tid. Man henvender sig til Adressecontoiret.
Odense Adresse-Contoirs Efterretninger, 1848-08-28
Hvor en smuk og beqvem Beboelsesleilighed i 2den Etage i een af Odense største Gader, bestaaende af 3 Værelser til Gaden, Pigekammer, Spiiskammer og Kjøkken, hvori Koge indretning, samt Plads til Brændsel, er at faae til Leie til October Flyttedag dette Aar, anvises fra Adressecontoiret.
Odense Adresse-Contoirs Efterretninger, 1848-08-28
En Bondegaard, 4 Miil nordvest for Kolding, ønskes paa Grund af Omstændighederne snarest afhændet. Jorderne indbefatte over 300 Tdr. Land geom., hvoraf 50 a 60 Tdr. er Agerland, Resten Hede og Mosebund, Alt tjenlig til Opdyrkning. Engen afgiver circa 25 Læs Høe aarlig. Mergel haves beqvemt. Bygningerne ere 4 Længder, for det Meste Grundmuur. Kjøbesummen for Gaarden med Afgrøde, uden Besætning, er 3200 Rbd., hvoraf 400 Rbd. betales ved Handelens Afslutning. Lysthavende behage personlig at henvende dem til Kjøbmand Oxholm i Kolding.
Odense Adresse-Contoirs Efterretninger, 1848-08-28
Løverdagen den 2 Septbr. førstk., om Eftermiddagen Kl. 2, bliver i Smedeboligen i Vester Egense Bye i Grindløse Sogn, afholdt Auction i Dødsboet efter Smeden Hans Henriksen over endeel Bohave, Sengklæder og Smederedskaber, hvoriblandt Ambolte, Smedebælge, Skruestikker m. m., samt en Koe, nogle Faar og Lam, hvilket herved bekjendtgjøres. Bogense Bye= og Skovbye Herredsfogedcontoir den 25 Aug. Baadsgaard. Jfølge tagen Bestemmelse paa Skiftet i Proprietair NissHanssens Fallitbo, bliver den 4 September næstkommende, Formiddag Kl. 10, paa Hovedgaarden Hastrup i Thyregoed Sogn, Nørvang Herred, Veile Amt, afholdt 3die Auction over de Boet tilhørende faste Eiendomme, nemlig forbemeldte Hovedgaard og den i samme Sogn beliggende Hastrup Mølle. Hovedgaarden, der er beliggende 5 Miil fra Veile og 6 Miil fra Horsens, staaer for Hartkorn Ager og Eng gl. Matr. 23 Tdr. 6 Skpr. 2 Fdkr. 1/2 Alb., nye Matr. 14 Tdr. 1 Skp. 2 Fdkr. fri Hovedgaardstaxt. Gaardens Areal er omtrent 2000 Tdr. Land, hvoraf kun omtrent 400 Tdr. ere opdyrkede. Desuden haves ogsaa circa 40 Tdr. Land Egekrat i frodig Væxt. De uopdyrkede Strækninger egne sig fortrinlig til Opdyrkning, og Mergel findes paa flere Steder paa Marken. Besætningen er 14 Heste, 50 Qvæghoveder og 300 Faar, men ved fortsat Cultur kan den betydelig forøges. Til Gaarden hører en smuk Have, god Jagt og godt Fiskeri. J Fallentens Eiendomstid har paa Gaarden været etableret et Landvæsensinstitut, der i afvigte Vinter blev freqventeret af omtrent 30 Elever og Lærlinge, og til hvis Brug der er opført en ny grundmuret 2. Etages Bygning, foruden hvilken der endnu findes Beboelsesleilighed for en herskabelig Familie, samt fornødne og velvedligeholdte Bygninger til Gaardens Drift. Hastrup Mølle, der ligger omtrent en Fjerdingvei fra Gaarden, skylder af Ager og Engs Hartkorn efter den gl. Matr. 5 Tdr. 1 Fdk. 2 Alb., ny Matr. 3 Tdr. 3 Fdkr. 2 1/2 Alb., samt Mølleskyld 8 Tdr. 4 Skpr. 2 Fdkr., Alt fri Hovedgaardstaxt. Møllen, der har god Søgning, overflødigt Vand og drives af 2 Vandhjul, har 2 Meelqværne, 1 Skalqværn og 1 Boghvede værk, og findes ved samme et godt Fiskerie. Til begge Eiendomme høre betydelige Enge. Eiendommene ville ved den ommeldte Auction blive absolut bortsolgte, saafremt ingen af Boets Vedkommende maatte fordre en 4de Auction afholdt. Ved de to første Auctioner er intet Bud skeet. Conditionerne for Salget ligge til Eftersyn paa mit Contoir. Herredsfogderiet for Nørvang Tørrild Herreder i Veile den 22 August 1848. W. W. Stockfleth.
Odense Adresse-Contoirs Efterretninger, 1848-08-28
Ved Proclma af Dags Dato, der vil blive læst inden vedkommende Retter ere Creditorerne i Boet efter Huuslærer paa Tallegaard ved Egeskov Cand. phil. Frederik Hentze, der er falden i Slaget ved Slesvig den 23 April d. A., indkaldte med 12 Ugers Varsel, til for mig som Skifteforvalter at anmelde og beviisliggjøre deres Fordringer, hvilket herved endvidere kundgjøres. Sunds Gudme Herredscontoir den 23 August 1818. Hermed et Følgeblad.
Odense Adresse-Contoirs Efterretninger, 1848-08-28
Fyens Stiftavis, redigeres af N. Seedorff, udgives i Odense 6 a 6 Gange ugentlig. Trykt med Hurtigpresse. Bruun, at naar man vil regne nogen Fortjeneste paa Rug eller Rugmeel, denne være nu positiv eller negativ den saaledes dog ikke af nogen Handlende kan sættes høiere end til 6 pC. - 32 s. pr. Tønde, er tilsammen vor hele Avance i de be 1955 Rbd. 64 s. rørte Brancher . . . . 2189 Rbd. 51 s. Taber man nu iøvrigt ikke af Sigte de mange extraordinaire Omkostninger, en slig Leverance uundgaaelig medfører, t. Ex. Reiser og Kjørseler til mange forskjellige Møller, Provision til Mæglere og Andre i fremmede Byer, hvor Udførsel skal foregaae (thi Leverancen skal ikke præsteres i eller fra Odense aleene) Plads til tomme og fyldte Foustager, mange uberegnelige og undsigelige tidspildende Smaauleiligheder og Smaatab, Jnteresse, som burde gives os af ubeblevne Betalinger (vi have endnu sidden 26 Juni henved 9000 Rbd. tilgode),- taber man ikke alt dette af Sigte, sige vi, saa skal vist Jngen misunde os vor Fortjeneste."
Odense Adresse-Contoirs Efterretninger, 1848-08-28
Resultatet af den anonyme Anmelders Regning er at vi paa Foustager skulle have havt en Fortjeneste (ifr. Kjøbenhavnsposten Nr. 170) af 5000 Rbd. at vi paa Huder (ifr. s. No.) have tjent 2000 -at vi paa 10,000 Tdr. Rug (ifr. f. Bl. No. 184) have tjent 1 Rbd. pr. Td. eller . 10000 - tilsammen 17000 Rbd. hvorfra drages vor ovenanførte Avance 2189 - og det er altsaa klart, at den anonyme Anmelder har duperet Publicum med omtrent . . . . . . . . . 15000 Rbd.
Odense Adresse-Contoirs Efterretninger, 1848-08-28
Hvad Anmelderens Theorier og Licitation og Auction for slige Productsalg betræffer, da kunne disse være meget holdbare i deres Almindelighed, men om de i Krigens Øieblik ere practisk anvendelige, eller blot udførlige er noget Andet, og deres Paaberaabelse i og for sig synes endog at røbe en ringe Omsigt og liden Tact, ved saa ganske overordentlige og ilende Forhold, som dem, et uventet og særdeles kritisk Moment hidkalder. Ogsaa hans Paaberaabelse af Marineministeriets Normer - formodentlig dog kun udførlige under ordinaire Omstændigheder – ere blot blændende; thi, naar man gjennem. læser Ministeriets "Oversigt, seer man strax at offentlige Licitationer kun undtagelsesviis kunne ventes, ligesom og, at kun 4 af Kjøbenhavns omtrent 90 Slagtere, concurrere om Kjødleverancen til Skibene.
Odense Adresse-Contoirs Efterretninger, 1848-08-28
Jdet den anonyme Anmelder holder sig især til, at kun et Handelshuus har havt den af ham forsætlig eller uforsætlig til Forhauselse urigtigen anførte Fortjeneste, siger han: "Hvorfor er denne betydelige Fortjeneste ikke deelt imellem Flere, og synes saaledes at ville indrømme den, naar blot "Flere" (dog vel ikke ham selv) idetmindste vare med at nyde den. J Anledning af denne vist ikke af Misundelse udrundne Erklæring, kunne vi glæde ham med den Oplysning, at vort Huus, længe for Herr Jntendant Langeland ankom hertil, ikke var det eneste heri Provindsen, der havde slige Leverancer, men at disse, da mere Tryghed indtraadte, udgik fra Flere efter directe Afslutninger med Herr Overkrigscommissair v. Schmidten. Overalt havde det været passende ikke at fordølge i sin Almindelighed, at ved slig Leilighed fremkalde de naturlige Forhold en uundgaaelig Vexelvirkning imellem den directe Leverandeur og andre Handlende, samt Haandværkere og Producenter i By og Provinds, og af hvilken Betydning denne saa har været i dette specielle Tilfælde, kunde den anonyme Anmelder jo meget let have beregnet, baade fordi han har viist at kunne regne og regne ærligt, og fordi han selv veed at Leverancen til den fyenske Jntendantur (hvor Herr Langeland, og ikke Herr Overkrigscom. v. Schmidten, er ansat) er et for Aviserne interessant Æmne." Ligesaa heldig som den anonyme Anmelder har været med at rense sig for Nid, Hykleri og forsætlig urigtig Regning i de ovenfor omhandlede Brancher, ligesaa uheldig derimod har han været i sin Beretning og Beregning med Hensyn til Dampskibet "Odin." Skjøndt vi som tidligere berørt ikke bør lade det Princip rokke, at Misundelse, som under Skin af Patriotisme melder sig paa det reent private Gebeet (hvortil ethvert lovlig Kjøb og Salg imellem myndige Mænd dog vel hører, bør tilbagevises, ville vi dog som sagt for agtværdige Medborgeres Skyld heller ikke undlade om dette Anmelderens noksom ridiculerede Udfald at bemærke, hvad forøvrigt er bekjendt nok: at vi uopfordret havde stillet dette Dampskib, ikke til Regjeringens" men til den kongelige Generalpostdirections Disposition, uden i Ord eller Mine, mindre i Gierning herfor at søge "Fortjeneste, samt at dette Dampskib staaer os, ikke i 2800 Rbd., men i 6 til 7000 Rbd. *)
Odense Adresse-Contoirs Efterretninger, 1848-08-28
Forsaavidt det anonyme Angreb er stillet mod Jntendant, Overkrigscommissair v. Schmidten, have vi aldeles Jntet at sige, ikke blot fordi denne Embedsmand er uendelig langt fra at kunne ønske vore Bemærkninger eller tilstede os eller Nogen at give Bidrag til hans Regnskab, men især fordi vor Jndblanding heri, efter de Prøver vi nu have seet af letsindig Ankelyst, maaskee yderligere kunde benyttes til at gjøre vor Forbindelse mistænkelig. Men da vi herhos vel vide, at dersom Herr v. Schmidten forsmaaer at tage til Gjenmæle, kunde der vel være en eller anden Daare, eller anmassende Personlighed, som under Skin af værligt at stræbe for Skatteyderne, vilde heraf fremkalde endnu flere overfladiske Bedømmelser, skulle vi Forbigaaende dog bede Skatteyderne, noget grundigen at overveie, hvilken umaadelig Forskjel der er paa Tingenes Tilstand og dermed paa Forsynligheden, der kan fordres for Armeens Behov, naar Krigen hærier i Landet (som i April og Mai Maaneder), og naar en Vaabenstilstand (som nu i næsten 3 Maaneder) factisk er indtraadt. Under de sidstnævnte Forhold har en Jntendant da god Tid og Ro til, uden Ængstelighed for særdeles Eventualiter, at tilveiebringe og ordne Fornødenhederne, der gaae i en forbausende Detail, see sig meget vidt om efter disse, tildeels i fjerne, lidet hjemsøgte og ikke beqvarterede Egne, ja vel endog til at holde Licitationer, sammenkalde Haandværkslaug og a. desl. - Vi have nu, fordi vore gode Medborgeres Dom aldrig har kunnet være os ligegyldig oprigtigen, aabent og detailleret forelagt dem denne fra vort Standpunkt reent private Handelsforretning, men vi have nu ogsaa det Haab til enhver god Mands levende Retsindighed, at man ingen Vægt eller Værd tillægger, hvad den anonyme Anmelder, dersom han ikke foretrækker at tie, herefter maatte forebringe i det nævnte Anliggende. Kun naar han navngiver sig og iøvrigt er den Mand, der selv kan gyldig reflectere over saadanne Forhold, som han her har givet sig af med, kunne vi finde os opfordrede til oftere at gaae ind paa denne simple Sag, der nok er langt fra at tilkomme den Paaagtelse, som ved dens Optagelse i Kjøbenhavnsposten, er den viist; er han en Mand, som med Jndsigt forbinder Følelse for Ære og Ret, navn giver han sig alligevel. Odense den 26 August 1848. J. Ploug 8 Nichardt.
Odense Adresse-Contoirs Efterretninger, 1848-08-28
4) Dampskibet Odin, som i Aaret 1846 blev indkjøbt i England af et Actieselskab, stod dette i 10,000 Rbd. Vort Huus paatog sig at gjøre Udlæg til Folkehyre, Kulforsyning o. a m., saa at vi i afvigte Marts Maaned havde et Tilgodehavende hos Actionairerne af . . . . . 4584 Rbd. 70 s. hvorfor en Deel af disse tilskjødede os deres Parter i "Odin, de øvrige Parter kostede os 1700 - 33 - tilsammen 6304 Rbd. 7 s. hvorfor dette Dampskib i afvigte Marts Maaned blev vor Eiendom, og i hvilken Sum det altsaa stod os paa den Tid. Vi maatte herforuden overtage os tidligere indgaaede Accordter om faste aarlige Hyrer af c. 1400 Rbd., hvilke naturligviis gik paa, enten vi brugte Skibet eller lod det ligge.
Odense Adresse-Contoirs Efterretninger, 1848-08-28
Som bekjendt blev "Odin i forrige Maaned skudt i Sæn af Fjenden. Jndtil den Dag havde vi, medens det saaledes gik i Statens Tjeneste, udlagt til Hyre og Kulforsyning c. 1200 Rbd., og siden have vi betalt for Mandskabet og for de Qvæstede, men hverken herfor eller for det ødelagte Skib er os endnu refunderet nogen Godtgjørelse.